
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης πέντε (5) στρεμμάτων στη θέση «Κα¬ 
νιά» Κοινότητας Αλφειούσας του Νομού Ηλείας . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής Αφαίας (Π.Ε.8.) του 

δήμου Χαϊδαρίου (ν. Αττικής) . 2 

Έγκριση τοπικού ρυμοτομικού σχεδίου στην εκτός του εγκεκριμένου 
ρυμοτομικού σχεδίου περιοχή του Δήμου Φλωρίνης (Ν. Φλωρί- 
νης) για τον καθορισμό χώρου Σχολικού Συγκροτήματος και Γυ¬ 
μναστηρίου και καθορισμός όρων και περιορισμών δόμησης αυ¬ 
τού . 3 

, ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 349 (1) 

Κήρυξη αναδασωτέας έκτασης πέντε (5) στρεμμάτων στη θέση «Κανιά» 
Κοινότητας Αλφειούσας του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
557/76 και την 5051/85 απόφαση Νο Ηλείας «περί παροχής εξουσιο- 


δοτήσεως στους πρ/νους των Υπηρ. υπογράφειν εντολή Νομ. αποφά¬ 
σεις κ.λπ.». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 39 παρ. 1, γ) Τις διαταγές 
του Υπουργείου Γεωργείας ΐ6θ417/1180/6.7.80, 18247/3049/ 
24.9.80, γ) 141823/24.2.83. 

Την 471/11.2.92 πρόταση του Δασαρχείου Ολυμπίας για κήρυξη 
της δασεκτάσεως, που αναφέρεται στο θέμα, ως αναδασωτέας διότι η 
δασική βλάστηση, που την κάλυπτε, καταστράφηκε με πυρκαγιά την 
9.1.1992 και επιβάλλεται η εκ νέου δάσωσή της, αποφασίζουμε: 

Κηρύσσουμε αναδασωτέα με σκοπό την επαναδημιουργία με φυσική 
αναγέννηση της δασικής βλάστησης που καταστράφηκε με πυρκαγιά 
την 9.1.92 την Δημόσια δασική έκταση, εμβαδού πέντε (5) στρεμμά¬ 
των που βρίσκεται στη θέση «Κανιά» της Κοινότητας Αλφειούσας. 

Προσδιορίζεται από τα στοιχεία (ΑΒΓΔΕΖΗΑ) έχει όρια. 

Ανατολικά: Με ελαιώνες Ανδρ. Ζεκυριά, Παν. Δημητρόπουλου και 
Γ. Ζεκυρνά. 

Δυτικά: Με δημόσιο δάσος Χαλεπίου πεύκης και ελαιώνα Γιάνναρου. 

Βόρεια: Με δημόσιο δάσος πεύκης και ελαιώνα Γ. Ζεκυριά. 

Νότια: Με αγροτικό δρόμο και ελαιώνα Γιάνναρου, όπως φαίνεται 
στο συνημμένο διάγραμμα που αποτελεί αναπόσπαστο μέρος .της από¬ 
φασης αυτής. 

Η απόφαση αυτή να δημοσιευτεί στην Εφημερίδα της Κυβερνήσεως. 

Πύργος, 18 Φεβρουάριου 1992 
Ο Νομάρχης 

ΓΕΡΑΣΙΜΟΣ ΚΟΥΤΑΒΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.56803 (2) 

Έγκριση πολεοδομικής μελέτης της περιοχής Αφαίας (Π.Ε.8.) του δή¬ 
μου Χαϊδαρίου (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1, 2 
και 4) του ν. 1337/1983 «Επέκταση των πολεοδομικών σχεδίων οικι¬ 
στική ανάπτυξη και σχετικές ρυθμίσεις» (Α' 33), όπως το άρθρο 6 τρο-. 
ποποιήθηκβ με την παρ. 2 του άρθρου 8 του ν. 1512/1985 «Τροποποί¬ 
ηση και συμπλήρωση πολεοδομικών διατάξεων, ρύθμιση συναφών θε¬ 
μάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν.Δ/τος της 17.7.1923 «Περί 
σχεδίων πόλεων κ.λπ.» (Α' 228) όπως μεταγενέστερα τροποποιήθηκε 
και συμπληρώθηκε. 

3. Τις διατάξεις του άρθρου 49 (παρ. 2α) του ν. 998/1979 «Περί 
προστασίας των δασών και δασικών εν γένει εκτάσεων της χώρας» (Α’ 
289). 

4. Τις διατάξεις των άρθρων 6 (παρ. 1) 7, 8 και 9 του ν. 1577/ 
1985 «Γενικός Οικοδομικός Κανονισμός» (Α' 210), όπως τροποποιή¬ 
θηκαν με το άρθρο 13 (παρ. 1, 2, 3) του ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (Ο.Κ.Χ.Ε.) και άλλες 
σχετικές ρυθμίσεις» (Α' 141) και το άρθρο 1 (παρ. 3, 4) του ν. 1772/ 
1988 «Τροποποίηση διατάξεων του ν. 1577/1985 Γενικός Οικοδομι¬ 
κός Κανονισμός «Γ0Κ» και άλλες σχετικές διατάξεις» (Α’ 91). 

5. Τις διατάξεις της παραγράφου 1 (εδ. ιδ) του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 137). 

6. Την 70767/31.8.1990 αίτηση του Απόστολου Αυγουστίδη. 

7. Την 35883/1811/6.4.1990 απόφαση του Υπουργού Περιβάλ¬ 
λοντος Χωροταξίας και Δημοσίων Έργων «Έγκριση Γενικού Πολεοδο- 
μικού Σχεδίου του Δήμου Χαϊδαρίου (Ν. Αττικής)» (Δ’ 237/90). 

8. Την 227/1987 γνωμοδότηση του δημοτικού συμβουλίου Χαϊδα- 
ρίου. 

9. Την 23/πρακτ. 2/1990 γνωμοδότησή του Συμβουλίου Χωροτα- 
ξίας,Οικισμού και Περιβάλλοντος Νομαρχίας Δυτικής Αττικής. 

10. Την 172/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος,Χωροταξίας και Δημοσίων 
Έργων και του Υπουργού Γεωργίας, αποφασίζουμε: 

Άρθρο 1 

Εγκρίνετα; το πολεοδομικό σχέδιο τμήματος της πολεοδομικής εγό-' 
τητας 8 (περιοχή Αφαίας) του δήμου Χαϊδαρίου (Ν. Αττικής) με τον κα¬ 
θορισμό οικοδομήσιμων χώρων, οδών, πεζοδρόμων, κοινοχρήστων χώ¬ 
ρων, κοινοχρήστων πρασίνων, χώρων αθλητικών εγκαταστάσεων,· 
πλατείας, χώρου παιδικής χαράς, δημοτικού - νηπιαγωγείου, χώρου 
στάθμευσης αυτοκινήτων και καθορίζεται η θέση και η διάταξη ιερού 
ναού, όπως φαίνεται στο σχετικό χρωματισμένο πρωτότυπο διάγραμμα 
σε κλίμακα 1:1000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 56803/1991 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της περιοχής της οποίας το σχέδιο εγκρίνεται με το άρθρο 1 
του παρόντος. ’ 


Άρθρο 3 

1. Στους οικοδομήσιμους χώρους της παραπάνω περιοχής που χα¬ 
ρακτηρίζονται στο σχετικό διάγραμμα με το στοιχείο Κ επιτρέπονται οι 
χρήσεις Πολεοδομικού Κέντρου όπως προσδιορίζονται με το άρθρο 4 
του από 23.2.1987 π.δ/γματος (Δ’ 166). 

2. Στους λοιπούς οικοδομήσιμους χώρους επιτρέπεται η χρήση μόνο 
κατοικίας. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τριών (3), τεσσάρων (4), έξι (6) οκτώ (8), δέκα (10) κα’ι 
δεκατεσσάρων (14) μέτρων όπως φαίνονται στο ίδιο διάγραμμα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα: 

α) Τα οικόπεδα που κατά τη δημοσίευση του παρόντος διατάγματος 
έχουν: 

Ελάχιστο πρόσωπο: οκτώ (8) μέτρα. 

ελάχιστο εμβαδόν: εκατό (100) τ.μ. και 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης και έχουν: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατό (100) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον: 

α) στο οικοδομήσιμο τμήμα του οικοπέδου εγγράφεται κάτοψη κτι¬ 
ρίου με ελάχιστη επιφάνεια πενήντα (50) μ 2 και ελάχιστη πλευρά πέντε 
(5) μέτρα και 

β) δεν δημιουργήθηκαν από κατάτμηση που έγινε κατά παράβαση 
των διατάξεων του από 22.6.1983 π.δ/τος (Δ' 284). 

4. Μέγιστο ποσοστό κάλυψης: σαράντα τοις εκατό (40%) της επιφά¬ 
νειας τους. 

5. Συντελεστή δόμησης: έξι δέκατα (0,6). 

6. Μέγιστο επιτρεπόμενο ύψος των κτιρίων: επτά (7) μέτρα. 

7. Πάνω από το μέγιστο επιτρεπόμενο ύψος των κτιρίων επιβάλλεται 
η κατασκευή στέγης από κεραμίδια με κλίση 25%. 

8. Απαγορεύεται η κατασκευή κτιρίων επί υποστηλωμάτων (ΡΙΓΟ- 
ΤΙ8). ' 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΤ/ΩΡΟΤΑΞΙΑΣ ΚΑΙ 
ΓΕΩΡΓΙΑΣ ΔΗΜΟΣΙΩΝ ΕΡΓΩΝ 

ΣΩΤΗΡΗΣ ΧΑΤΖΗΓΑΚΗΣ ΑΧΙΛΛΕΑΣ ΚΑΡΑΜΑΝΛΗΣ 

( 3 ) 

Έγκριση τοπικού ρυμοτομικού σχεδίου στην εκτός του εγκεκριμένου ρυ¬ 
μοτομικού σχεδίου περιοχή του Δήμου Φλωρίνης (Ν. Φλωρίνης) για 
τον καθορισμό χώρου Σχολικού Συγκροτήματος και Γυμναστηρίου 
και καθορισμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α’ 
33), όπως αντικαταστάθηκε με την παρ. 13 του άρθρου 8 του Ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών» 
(Α' 4). 

2. Τις διατάξεις των άρθρων 7,8 και 9 του Ν. 1577/1985 «Γενικός 
Οικοδομικός Κανονισμός» (Α’ 210) όπως τροποποιήθηκαν με το άρθρο 
13 (παρ. 1, 2 και 3) του Ν. 1647/1986 «Οργανισμός Κτηματολογίου 
και Χαρτογραφήσεων Ελλάδας (ΟΚΧΕ) και άλλες σχετικές διατάξεις» 
(Α 141) και το άρθρο 1 (παρ. 3, 4) του Ν. 1772/1988 «Τροποποίηση 
διατάξεων του Ν. 1772/1988 «Τροποποίηση διατάξεων του Ν. 1577/ 
1985 «Γ.Ο.Κ.» και άλλες διατάξεις» (Α’ 91). 

3. Τις διατάξεις του άρθρου 23 παρ. 1 εδ. ιδ' του Ν. 1558/1985 
«Κυβέρνηση και Κυβερνητικά Όργανα» (Α’ 137). 

4. Την 612/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντο^Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται τοπικό ρυμοτομικό σχέδιο στην εκτός του εγκεκριμέ¬ 
νου ρυμοτομικού σχεδίου περιοχή του Δήμου Φλωρίνης (Ν. Φλωρίνης) 
με τον καθορισμό χώρου Σχολικού Συγκροτήματος και Γυμναστηρίου 


όπως φαίνεται με στοιχεία Α, Β, Γ, Δ, Ε, Ζ, Η, Α στο σχετικό πρωτό¬ 
τυπο διάγραμμα σε κλίμακα 1:1000, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 97301/1991 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

Άρθρο 2 

Οι όροι και περιορισμοί δόμησης του παραπάνω χώρου καθορίζονται 
ως εξής: 

α. Μέγιστο ποσοστό κάλυψης: εξήντα τοις εκατό (60%). 

β. Συντελεστής δόμησης: οκτώ δέκατα (0,8). 

γ. Μέγιστο επιτρεπόμενο ύψος των ανεγερθησομένων κτιρίων: εννέα 
μέτρα (9,00) μ. 

δ. Πάνω από το μέγιστο επιτρεπόμενο ύψος, επιβάλλεται η κατα¬ 
σκευή κεκλιμένης στέγης μεγίστου ύψους δύο (2) μέτρων. 

ε. Ελάχιστη απόσταση των ανεγερθησομένων κτιρίων από τη ρυμο¬ 
τομική γραμμή Γ, Δ, Ε, Ζ, Η, Α, Β τέσσερα μέτρα (4,00) μ. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 







